Sammen med 165 andre unge fikk han møte skiskytter Tarjei Bø under DNB idretttsuke i regi av Rustad IL.
– Det er mange som sa at det var kult å prøve skiskyting og det var mange som hadde lyst til å begynne med sporten.
Søndagens langoddsprogram består av 85 spillobjekter og det er en strålende program med en rekke toppkamper på programmet. I England møtes Tottenham og Manchester City og Manchester United tar imot Arsenal i to svært spennende oppgjør. Det er fem kamper fra Tippeligaen og sju kamper i Adeccoligaen og ellers er det fullt kjør rundt omkring i fotball-Europa.
Etter en strålende tipsuke (fem av seks forslag inn til og med fredag) ble det litt stang ut i går, der Middlesbroughs poengdeling hjemme mot Coventry og Portsmouths poengdeling hjemme mot Cardiff både kostet oss tolveren på tippekupongen og felte oss på oddsforslagene (der ellers Førde og Brighton innfridde). Det ble i det minste ti rette både på det lille forslaget og det store forslaget på Tippekupongen. Det er bare å bla om til en riktig spennende søndag.
Til 1,42 i odds på United-seier er det etter undertegnedes oppfatning ikke mulig å anbefale spill. Arsenal er bedre enn det mange forestiller seg og viste borte mot Udinese at det er flust av moral i mannskapet. Nå imponerte United hjemme mot et svakt Tottenham-lag sist søndag, men denne kampen lever sitt eget liv godt uten innsatser.
Lillestrøm har vunnet sine fem siste hjemmekamper og er tilsynelatende i bra form. Men laget har samtidig vist seg sårbare mot lag som nettopp Sogndal. Forsvarssjef Even Hovland er friskmeldt for Sogndal, det betyr svært mye og Sogndal har bortsett fra glippen i Haugesund (tap 0-4) kommet seg kraftig på bortebane og var ikke langt unna tre poeng borte mot Vålerenga i siste bortekamp (endte 1-1). 1,50 på Lillestrøm er etter vår oppfatning helt uinteressant.
Vi har valgt ut tre kamper totalt på våre to oddsforslag denne søndagen, men hadde flere lag på blokka. hadde vi vært sikre på at Roy Hodgson velger å starte med både Shane Long og Peter Odimwingie fra start mot Stoke hadde vi nok foreslått et spill på WBA som har møtt steintøff motstand i sine to første kamper. Har imidlertid røket for Stoke i tilsvarende oppgjør tre av de fire siste og da vil vi gjerne ha både Long og Odimwingie. Dere som kan sjekker lagoppstillinger før eventuelle innsatser.
Getafe er tippet høyt oppe av spanske eksperter denne sesongen og møter et Levante som har solgt sin toppscorer felipe Caicedo. Bra sjanse for hjemmelaget, men 1,70 for hjemmeseier i Madrid var tamme saker.
Suksessen vil nesten ingen ende ta for Hannover og vår egen Mohammed «Moa» Abdellaoue. Bunnsolide kamp i Sevilla torsdag kveld ble belønnet med avansement til gruppespillet i Europa League og etter 19 års fravær fra Europa blir det garantert mye moro utover høsten for Moa og hans lagkamerater. Har også hatt en strålende innledning på ligasesongen i Bundesliga og står med sju poeng etter de tre første kampene og hadde også seieren i lomma hjemme mot Hertha Berlin sist søndag, men bortelaget utlignet i det 83. minutt.
Også Mainz har innledet bra, og stod med to strake trepoengere før laget klappet sammen hjemme mot Schalke 04 sist søndag. 2-0 ledelse til pause ble til 2-4 tap til slutt og det var betenkelig svak innsats etterhvert i den kampen. Hadde solide 10-2-5 på bortebane sist sesong, men et av tapene kom mot nettopp Hannover. Den kampen endte 2-0 til Hannover og ble spilt så sent som 9. april i vår.